ત્યારબાદ તેઓશ્રી કરાંચી જઈ વ્યાપાર ક્ષેત્રમાં જોડાયાં, પરંતુ પોતાની જ્ઞાતિનાં બાળકોને વધુ અભ્યાસ અને વિદ્યા પ્રાપ્ત થાય તે હેતુ એ તેઓશ્રીએ વિદ્યોતેજક મંડળની સ્થાપના કરી અને જ્ઞાતિના મુખપત્ર મોઢેન્દુ માસીકના તંત્રી પદે સેવા આપી ત્યારબાદ તેઓશ્રી મુંબઈમાં આવી વસ્યા અને મુંબઈમાં વિદ્યોતેજક મંડળની સ્થાપના કરવામાં આવી. જેમાં શ્રી મયાશંકર મકનજી દવે, શ્રી રામજી કેશવજી દવે, શ્રી કલ્યાણજી મુળજી દવે, શ્રી શંકરલાલ ડોસાલાલ દવે તથા અન્ય જ્ઞાતિ ભાઈઓનાં બહોળા વસવાટવાળા શહેરોમાં આ વસ્તુ સ્થિતીની જાહેરાત કરવામાં આવી અને આ અંગે વિજ્ઞપ્તીઓ બહાર પાડવામાં આવી અને સાથોસાથ દેશમાં વસતા ખેલશંકર પ્રાણજીવન ત્રિવેદી તથા હરિશંકર કાનજી ત્રિવેદી (પંચનાથ મંદિર, રાજકોટ) અને અન્ય જ્ઞાતિજનોએ ગામડામાં આ પ્રવૃતિ ખૂબ જ રસપૂવર્ક ઉપાડી અને વિદ્યાક્ષેત્રે આગળ આવવાની પ્રેરણા આપી. આ જ પરિણામે મુંબઈમાં શ્રી મુગટરામ શામજી પંડ્યાની આગેવાની નીચે વિદ્યોતેજક મંડળની સ્થાપના થઈ અને મુંબઈમાં વસતા જ્ઞાતિબંધુઓએ ખૂબ જ સહકાર આપ્યો.